b'\n_START_ARTICLE_\nKruh in ljubezen\n_START_SECTION_\nVsebina\n_START_PARAGRAPH_\nSoseda Kotarjev Ivan in Vrbnikov France prideta v Dravsko dolino in se zaposlita pri gozdnem gospodarstvu. \xc5\xbdelita si v mesto, vendar tam ne bi dobila dela. Za\xc4\x8dasno bivali\xc5\xa1\xc4\x8de imata pri gospodarju Tonetu Zba\xc5\xa1niku. Spoznata ne\xc4\x8dakinjo Anico, ki si izbere manj zadr\xc5\xbeanega Ivana. Z njim bi se takoj poro\xc4\x8dila, ko bi le hotel ostati na kmetiji njenega o\xc4\x8deta. Ani\xc4\x8din o\xc4\x8de Peter zaradi strahu pred izgubo gozda i\xc5\xa1\xc4\x8de tola\xc5\xbebo v gostilni. \xc5\xbdeli si h\xc4\x8derine poroke z bogatim Hrastovim Mirkom, Anici pa misli kar naprej be\xc5\xbeijo k delavcu Ivanu._NEWLINE_Zba\xc5\xa1nikov Tone sre\xc4\x8da starega prijatelja Mihaela Smre\xc4\x8dnika, ki na svoji kmetiji \xc5\xbeivi s h\xc4\x8derko Ton\xc4\x8dko in vnukom. Tone prijatelju obljubi pomo\xc4\x8d pri iskanju \xc5\xbeenina. Izbere Franceta, ki razmi\xc5\xa1lja bolj trezno in odraslo. Ton\xc4\x8dka in France se zbli\xc5\xbeata. Smre\xc4\x8dnik ju opazi in povabi v hi\xc5\xa1o, kjer se s Francetom pomenita o njihovi stari in razpadajo\xc4\x8di kmetiji. Ivanu je Anica dobra le za dru\xc5\xbebo, France in Ton\xc4\x8dka pa se zaradi naklonjenosti poro\xc4\x8dita. Z Mihaelovo podporo France \xc5\xbee dela na\xc4\x8drte za prenovo kmetije. Zavistni kmetje iz okolice se posmehujejo njegovim neuresni\xc4\x8dljivim na\xc4\x8drtom. France in Ton\xc4\x8dka se poro\xc4\x8dita, Ivan pa Anici daje le prazne obljube o poroki in ve\xc4\x8dni zvestobi. V strahu pred izgubo se mu vda in mu s tem poka\xc5\xbee neizmerno ljubezen. Ker je Ivan v\xc5\xa1e\xc4\x8d tudi Ani\xc4\x8dinemu o\xc4\x8detu, se Anica in Ivan poro\xc4\x8dita._NEWLINE_V Zba\xc5\xa1nikovi dru\xc5\xbeini raste napetost. Ivan \xc5\xbeeli nekaj denarja zase in s tastom Petrom se spreta. Zaradi rivalstva med kmetijama Peter ob sre\xc4\x8danju s Francetom po\xc5\xbere ponos in za\xc4\x8dne pogovor. Zavida mu pridnost, \xc5\xbeeli si, da bi on pri\xc5\xa1el k njim namesto Ivana. Po ponovnem prepiru z Ivanom se Peter napije v gostilni in na poti domov pade v grmovje. Zaradi podhladitve v bolni\xc5\xa1nici umre. Po vasi se \xc5\xa1irijo govorice o krivcu za Petrovo smrt, Ivanova \xc5\xbeelja po odhodu pa se le ve\xc4\x8da. Mihaela Smre\xc4\x8dnika zadane mo\xc5\xbeganska kap, saj si ni mogel odpustiti malomarnosti in krivde za vnukovo smrt._NEWLINE_Na koncu romana se para zamenjata. Obupana Ton\xc4\x8dka ne prenese ve\xc4\x8d rev\xc5\xa1\xc4\x8dine, z Ivanom odide v mesto, kjer se zbli\xc5\xbeata. Tudi pri Francetu in Anici se nakazuje skupno \xc5\xbeivljenje._NEWLINE_O delu ni najti literarnih kritik.'